A tervezett építményt Balatonakali községi strand területére terveztük, melyből előreláthatólag 3 db kerül elhelyezésre.

A pavilon hagyományos építési móddal készül, az alábbi szerkezetekkel és anyaghasználattal.

**Alapozás:** a hatszög átlói mentén, valamint az oldalakon, beton sávalap készül, melyet a terepszint alá legalább 1,20m mélységig le kell vinni. Az alapok felső síkján a csomópont szerinti talpmezt kell elhelyezni. A hatszög alaprajz középső pontjában az alapba 200/200/8-as acéllemezt kell elhelyezni, felül a hatszög keresztmetszetű fa teljes keresztmetszetében alá kell támasztani 8 mm vtg. acéllemezzel. A talplemezt és az acéllemezt 6/4”-os 4 mm falvastagságú acélcsővel kell összekötni. Az acéllemez középpontjában acél tüskét kell rögzíteni úgy, hogy az a fatest csomópontjába kerüljön. A tüskét a fatest középpontjában 25 cm-re fel kell engedni.

 Az alapok között zúzottkavics feltöltés készül, melyre 2/4 ágyazóréteg kerül, a burkolatként szolgáló 6 cm vtg beton anyagú térkő számára.

**Határoló falak**: a falak, az átlók és az oldalak mentén helyezkednek el. Keretük fenyő fűrészárúból készül, 12/15-ös keresztmetszettel, melyek az alapba elhelyezett melegenhengerelt acél tartóelemre kerülnek. /kialakítást lásd a csomóponti rajzon/. A fa keretbe helyezik el a rétegeltfa betétet, melynek kialakítását és a készítendő szerkezet méretét a csomóponti lap jelöli. A fabetét pácolt felülettel készül, műhelyben felületkezelten.

**Tetőszerkezet**: a fa anyagú fedélszék élszarui a hatszög alaprajz csúcsain és oldalain támaszkodik fel, homlokzati oldalakon a szelemenre. Rögzítésüket, a szelemenre rögzített fém kapcsolóelem biztosítja / lásd csomópont/. A szarufák között ~60 cm-enként csonkaszaruk kerülnek elhelyezésre, merőlegesen a homlokzati oldalakra, melyekre a lambéria borítás kerül. Az alátétréteg elhelyezése után készül a fémlemez fedés 0,7mm vastagságban, és antracit színben.

**Nyílászáró**: A pavilon 6 öltöző kabinból áll, melyeket balos, faanyagú, telelapos ajtón zár le. Az ajtók, a falakhoz hasonló betétes szerkezettel készülnek. Az ajtólap alja a csatlakozó burkolt felület felett 10 cm-re indul. A vagyonvédelmet biztonsági zár biztosítja.

**Berendezési tárgy**: Az öltöző kabin komfortos használatát, egy fából készült ülőpad biztosítja. A pad elhelyezését az alaprajz mutatja.